open-index/open-wikipedia-markdown huggingface dataset:
পাইলগাঁও ইউনিয়ন

**পাইলগাঁও ইউনিয়ন** বাংলাদেশের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক একক। এটি জগন্নাথপুর উপজেলার সদর হতে ৭ কি.মি. দক্ষিণে অবস্থিত।

## ইতিহাস
**ইউনিয়ন পরিষদ** বা **ইউনিয়ন**  হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামের ভিত্তিতেই ইউনিয়ন নাম রাখা হয় ।    বাংলাদেশে বর্তমানে ৪৫৬২টি ইউনিয়ন আছে।
প্রখ্যাত ঐতিহাসিক অচ্যুতচরণ চৌধুরী তত্ত্বনিধি পাইল গাও এর জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইলগাওয়ে বহু পূর্ব কালে পাল বংশীয় লোক বসবাস করত। বাংলার ঐতিহ্যধারী পাল গোত্রিয় লোকবসতির এই স্থান একসময় **পাল গাও** নামে পরিচিত হত । পরবর্তিকালে পালদের মধ্য হতে হুলাসরামের পুত্র দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে এবং এখানে বিখ্যাত জমিদারি প্রতিষ্টিত হয় । সেই থেকে এ স্থানই শাসন ব্যবস্থার কেন্দ্রবিন্দুতে পরিণত হলে পাল গাও পাইলগাও-এ রূপান্তর হয় । ১৮৭০ সালে পল্লী সংস্থা গঠনে এই অঞ্চলে স্থাপিত আইনি ইউনিটের নামকরণও গ্রামের নামানুসারে করা হয় **পাইলগাও ইউনিয়ন** । ।

## অবস্থান ও সীমানা
পাইলগাওঁ ইউনিয়ন পরিষদটি জগন্নাথপুর উপজেলা সদর হতে ৭কি.মি. দক্ষিণে অবস্থিত। এর উওর দিকে জগন্নথাপুর উপজেলার যথাক্রমে রানীগঞ্জ ইউ.পি. সৈয়দপুর ইউ.পি ও পূর্ব দিকে আশারকান্দি ইউ.পি এবং নবীগঞ্জ উপজেলার ইনাতগঞ্জ ইউনিয়ন এবং  দীঘল বাক ইউনিয়ন এবং পশ্চিমে রানীগঞ্জ ইউনিয়ন অবস্থিত। এই ইউনিয়নের দক্ষিণ ও পূর্ব দক্ষিণের অনেকগুলো গ্রামের পাশ দিয়ে বহে চলেছে সিলেটের ঐতিহ্যবাহী কুশিয়ারা নদী । ইউনিয়নের অবস্থান ঐতিহ্যবাহী নদী উত্তর দক্ষিণ পারজুড়ে রয়েছে ।

## জনপ্রতিনিধি

## দর্শনীয় স্থান
* জমিদার বাড়ী

## অর্থনীতি
## ভাষা সংস্কৃতি
## উল্লেখযোগ্য ব্যক্তি

* আমীনুদ্দিন শায়খে কাতিয়া
* জমিরুদ্দিন শায়খে জালালপুরী
* মুহাদ্দিস জমিরুদ্দিন
* হাজী ইমদাদুল্লাহ
* মুফতী ইমদাদুল হক

## আরও দেখুন
* সুনামগঞ্জ জেলা
* জগন্নাথপুর উপজেলা
* পাইল গাও এর জমিদার

## তথ্যসূত্র
আফগান ওয়্যারলেস

**আফগান ওয়্যারলেস কমিউনিকেশন কোম্পানি**, সাধারণভাবে বলা হয় ***আফগান ওয়্যারলেস*** অথবা এডবলুসিসি হল আফগানিস্তানের প্রথম ওয়্যারলেস কমিউনিকেশন্স কোম্পানি। আফগান ওয়্যারলেস ১৯৯৮ খ্রিষ্টাব্দে প্রতিষ্ঠিত হয়। এটা প্রধানত আফগানিস্তানের রাজধানী কাবুলভিত্তিক একটা প্রতিষ্ঠান, ঐ অঞ্চলেই যাদের বড় বড় কার্যালয় অবস্থিত। এই কোম্পানি টেলিফোন সিস্টেমস ইন্টারন্যাশনালের ভর্তুকিতে কাজকর্ম চালায়, যে প্রতিষ্ঠান হল বায়ত গোষ্ঠী এবং যোগাযোগ মন্ত্রণালয়ের মধ্যে যৌথ উদ্যোগে পরিচালিত। আফগান ওয়্যারলেস ২০১৭ খ্রিষ্টাব্দে আফগানিস্তানে প্রথম ফোর-জি এলটিই (টেলিকমিউনিকেশন) নেটওয়র্ক পরিসেবা চালু করে, যে পরিসেবায় এই কোম্পানি এদেশে সবচেয়ে বড় বেসরকারি নিয়োগকারী হিসেবে পরিগণিত হয়েছে। বর্তমানে এই কোম্পানির প্রায় পঞ্চাশ লক্ষের মতো গ্রাহক রয়েছে এবং এরা আফগানিস্তানের সব প্রদেশেই পরিসেবা দিয়ে যাচ্ছে।

## ইতিহাস
### প্রতিষ্ঠা ও অনুমতিপ্রাপ্তি
১৯৯৮ খ্রিষ্টাব্দে আফগান-মার্কিন টেলিকমিউনিকেশন্স প্রতিষ্ঠান এহসান বায়ত আফগানিস্তানের তালিবান সরকারের কাছ থেকে যোগাযোগ মন্ত্রণালয়ের, যৌথ উদ্যোগে কোম্পানি খোলার জন্যে আলাদাভাবে অনুমতি লাভ করে, যাতে ২০ শতাংশ মালিকানা দেওয়া হয়। এই চুক্তির জন্যে বিনিয়োগকারীদের দ্বারা মার্কিন যুক্তরাষ্ট্র, ব্রিটেন, এবং সুইডেন থেকে শলাপরামর্শ করা হয়েছিল। আফগান ওয়্যারলেস কমিউনিকেশন্স কোম্পানি, অথবা এডবলুসিসি, প্রতিষ্ঠিত হয়েছিল টেলিফোন সিস্টেমস ইন্টারন্যাশনালের ভর্তুকিযুক্ত সংস্থা হিসেবে এবং আর্থিক সহায়তা দিয়েছিল ব্রিটিশ শিল্পপতিদ্বয় স্টুয়ার্ট বেন্থাম এবং লর্ড মাইকেল সিসিল। ১৯৯৯ খ্রিষ্টাব্দের জুন মাসে তালিবানি অনুমতিপ্রাপ্ত আফগান ওয়্যারলেস আফগানিস্তানে একটা ১৫ বছরের একচেটিয়া মোবাইল পরিসেবার বরাত পায় এবং এক বছরের মধ্যেই আফগান ওয়্যারলেস আফগানিস্তানে আন্তর্জাতিক কলিংয়ের কোড পুনরায় দিতে সমর্থ হয়েছিল। ১৯৯৯ এবং ২০০০ সালে এই কোম্পানি দেশের পুরোনো হাতে চালানো টেলিফোন সুইচবোর্ড, যেটা যুগ যুগ ধরে ভরসা ছিল তার বদলে কাবুল এবং কান্দাহার শহরে ডিজিটাল টেলিফোন এক্সচেঞ্জ তৈরি করেছে।

যদিও ২০০১ খ্রিস্টাব্দে একটা মার্কিন আক্রমণে তালিবানরা ক্ষমতাচ্যুত হয়েছিল, তা সত্ত্বেও আফগান ওয়্যারলেস প্রথম অনুমোদিত কোম্পানি হিসেবে আফগানিস্তানে জিএসএম ওয়্যারলেস পরিসেবা সরবরাহ করেছিল। সমস্ত বাণিজ্যিক নিষেধাজ্ঞা অতিক্রম করে আফগান ওয়্যারলেস ওয়র্ল্ডকম, টেকোর ওয়্যারলেস সিস্টেমস এবং এয়ারনেট কমিউনিকেশন্স কর্পোরেশনসহ মার্কিন ব্যবসায়ীদের কাছ থেকে টেলিকম প্রযুক্তি এদেশে আমদানি করেছিল। আফগানিস্তানের অন্তর্বর্তী নেতা হামিদ কারজাই ২০০২ খ্রিষ্টাব্দের ৬ এপ্রিল সরকারিভাবে নিউ ইয়র্ক সিটিতে রাষ্ট্রসংঘে আফগান রাষ্ট্রদূতের সঙ্গে টেলিকলের মারফত মোবাইল ফোনে প্রথম কথা বলেন। যখন সাধারণ প্রিপেইড ব্যবস্থায় জনপরিসেবা চলত, তখন টেলিফোন বুথগুলো মোবাইল ফোন দিয়ে সেই অসামর্থ্য সামলে নিত। ২০০২ খ্রিষ্টাব্দের জুনে আফগান ওয়্যারলেস তাদের জিএসএম মোবাইল নেটওয়র্ক উন্নত করার জন্যে নিউজিল্যান্ডের আর্জেন্ট নেটওয়র্ক সংস্থার সঙ্গে চুক্তিবদ্ধ হয়েছিল। ওই বছরেই আর্জেন্ট নেটওয়ার্ক মোবাইল নেটওয়ার্কের বিলিং সিস্টেমও উন্নত করেছিল এবং এদেশে নবাগত রোশন কোম্পানির মতো সংস্থার সঙ্গে প্রতিযোগিতার ক্ষেত্র প্রস্তুত করেছিল।

## তথ্যসূত্র

বিষয়শ্রেণী:আফগানিস্তানের মোবাইল ফোন কোম্পানি
বিষয়শ্রেণী:আফগানিস্তানের টেলিকমিউনিকেশন্স কোম্পানি
বিষয়শ্রেণী:যৌথ উদ্যোগ
বিষয়শ্রেণী:আফগানিস্তানের টেলিযোগাযোগ কোম্পানি
মিউজিক অন কনসোল

**মিউজিক অন কনসোল** ( বা MOC) হলো গ্নু/লিনাক্স বা ইউনিক্স সিস্টেমের জন্যে এনকার্সেস-ভিত্তিক কনসোল অডিও প্লেয়ার।  মূলত ডামিয়ান পিটরাস এটি লেখেন এবং বর্তমানে এর সার্বিক তত্ত্বাবধানে আছেন জন ফিৎসগ্যারাল্ড। এটি পাওয়ারফুল এবং সহজে ব্যবহারযোগ্য হওয়ার কথা মাথায় রেখেই ডিজাইন করা হয়েছে, যার ইন্টারফেস মিডনাইট কমান্ডার কনসোল ফাইল ম্যানেজার কর্তৃক প্রভাবিত। ডিফল্ট ইন্টারফেস লেআউট বাম প্যানে ফাইল তালিকা এবং ডানে প্লেতালিকা নিয়ে গঠিত।  এটি স্বনির্ধারিত কীবাইন্ডিং, কালার স্কিম ও ইন্টারফেস লেআউট সহযোগে কনফিগারেবল। মিউজিক অন কনসোল বেশ কিছু থিম নিয়ে আসে, যা টেক্সট ফাইলে সংজ্ঞায়িত থাকে এবং নতুন লেআউট গঠনে যা পরিবর্তন করা যায়। এটি অ্যানভান্সড লিনাক্স সাউন্ড স্থাপত্য বা এএলএসএ, ওপেন সাউন্ড ব্যবস্থা বা ওএসএস অথবা জ্যাক অফিও কানেকশন কিট বা জ্যাক আউটপুট সমর্থন করে।

সমির্থিত ফাইল ফরম্যাটের মধ্যে রয়েছে: স্মপি৩, ওজিজি ভরবিস, ফ্লাক, মিউজপ্যাক, স্পিক্স, ডব্লিউএভি(এবং libsndfile কর্তৃক সমর্থিত অন্যান্য কম জনপ্রিয় ফরম্যাটও সমর্থন করে), মোড, ওয়াবপ্যাক, এএসি, এসআইডি, এমআডিআই। উপরন্তু,  FFMpeg অথবা Libav কর্তৃক রিকোগনাইজড সব অডিও ফরম্যাটই সমর্থন করে।  নতুন ফরম্যাট সমর্থন উন্নয়ানাধীন রয়েছে। ইন্টারনেট স্ট্রিম সমর্থনও রয়েছে।

মিউজিক অন কনসোলের একটি একক প্লেলিস্ট (যেটি m3u ফরম্যাটে স্পংরক্ষণ করা যায়) ও 'মিউজিক ডিরেক্টরি'-এর শারণা আছে গবে মেটাডাটা সংরক্ষণের কোন লাইব্রেরি ফাইল নেই।  তার বদলে এ তথ্যগুলো ট্যাগ থেকে ফাইলগুলো নিজেদের দ্বারা বা ট্যাগ ক্যাশে থেকে রিড করা হয়, হয় প্রবেশের নয় অবসর সিপিইউ সময়ে। যদি প্লেলিস্টের বিস্তৃত m3u তথ্য থাক্স, তাও পড়া হবে। যদি প্লেলিস্ট সংরক্ষণ করা হয়, যেকোন পঠিত মেটাডাটা সংরক্ষিত হবে।

এর টেক্সট-অনলি প্রকৃতি খুব কম সিস্টেম রিসোর্স ব্যবহার করে এবং এটি একটি ভিন্ন থ্রেডে একটি আউটপুট বাফার ব্যবহার করে যাতে উচ্চ সিস্টেম লোডের সম্মুখীন না হয়ে অবিরত প্লেব্যাক চালু রাখা যায়। সাধারণত প্রোগ্রাম থেকে বের হলে এটি শুধুমাত্র ইন্টারফেসটিই বন্ধ করে করে, প্রোগ্রামটি নিজেকে ডেমোনাইজ করে যাতে করে পেছনে অডিও চলতে থাকে। 

এই ক্লায়েন্ট/সার্ভার স্থাপত্য মিউজিক প্লেয়ার ডেয়মন এবং এক্সএমএমএস২-এর মত, তবে মিউজিক অন কনসোল নেটওয়ার্কের মাধ্যমে প্রবেশযোগ্য নয় এবং বিকল্প ক্লায়েন্টের সাথে যোগাযোগ করতে কোন উন্মুক্ত এপিআই নেই। এর সুবিধা, অসুবিধা দুটোই রয়েছে, যখন মিউজিক অন কনসোল দূরবর্তী গ্রাফিক্যাল ক্লায়েন্ট দ্বারা নিয়ন্ত্রণ করা যায় না, এটি পুরো ফাইল ব্যবস্থা নিরাপদভাবে র‍্যাঞ্জ করা যায়।

কিউটি ইউটিলিটি moc-এর সাথে সংঘর্ষের কারণে মিউজিক অন কনসোল প্লেয়ারের এই বাইনারিটির নাম রাখা হয়েছে **mocp**।

## তথ্যসূত্র

## বহিঃসংযোগ

* 

বিষয়শ্রেণী:মুক্ত অডিও সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:ইউনিক্স সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:কনসোল অ্যাপ্লিকেশন
বিষয়শ্রেণী:মুক্ত মিডিয়া প্লেয়ার
বিষয়শ্রেণী:ক্লায়েন্ট/সার্ভার মিডিয়া প্লেয়ার
ফারহাঙ্গিয়ান বিশ্ববিদ্যালয়

**ফারহাঙ্গিয়ান বিশ্ববিদ্যালয়** () হল ইরানে অবস্থিত একটি সরকারী বিশ্ববিদ্যালয়। এই বিশ্ববিদ্যালয়ের অধীনে ৯০ টিরও বেশি শিক্ষক প্রশিক্ষণ কেন্দ্র আছে। এবং বিশ্ববিদ্যালয়টির শিক্ষার্থীর সংখ্যা ৩৯০০০ হাজারেরও বেশি। ২০১২ সালে সকল শিক্ষক প্রশিক্ষণ কেন্দ্রকে এই বিশ্ববিদ্যালয়ের অন্তর্ভুক্ত করা হয়। এবং শিক্ষা মন্ত্রণালয় এর নাম *তারবিয়াত মোয়ালেম* () পরিবর্তন করে রাখে "ফারহাঙ্গিয়ান"()।
## আরো দেখুন
* ইরানে শিক্ষা
## তথ্যসূত্র

বিষয়শ্রেণী:ইরানে শিক্ষা
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
রাইনার মারিয়া রিলকে

**রাইনের মারিয়া রিলকে** (, ৪ঠা ডিসেম্বর ১৮৭৫ - ২৯শে ডিসেম্বর ১৯২৬) বিখ্যাত জার্মান কবি ও ঔপন্যাসিক। রাইনের মারিয়া রিলকের পুরো নাম রেনে কার্ল উইলহেম জোহান জোসেফ মারিয়া রিলকে। তার লেখা কবিতা এবং গদ্য উভয়ই গীতিময়। একটা মিস্টিক বা রহস্যময় আঙ্গিক রিলকের লেখার বিশেষ বৈশিষ্ট্য। এলিয়টের মতোই তার বেশিরভাগ লেখাতে নিঃসঙ্গতা ও উদ্বিগ্নতা গ্রাস করেছে। সৃষ্টির মধ্যে অস্তিত্ত্বের এই টানাপোড়েনই তাকে যথার্থ আধুনিক কবি করে তুলেছে।

## প্রারম্ভিক জীবন
রিলকে বর্তমান চেক প্রজাতন্ত্রের প্রাগ শহরে জন্মগ্রহণ করেন। তার ছোটোবেলাটা খুব সুখের ছিল না। বাবা জোসেফ রিলকে সেনাবাহিনীর চাকরি ছাড়ার পর রেলওয়ে অফিসার হন। মা সোফিয়ার সঙ্গেই রিলকের ছোটোবেলার বেশিরভাগ সময়টা কেটেছে। রিলকের জন্মের আগেই তার মায়ের প্রথম কন্যাসন্তান মারা যায়। সেই শোক ভুলতে না পেরেই তার মা তাকে মেয়েদের পোশাক পরিয়ে রাখতেন। বাবা মায়ের বিবাহবিচ্ছেদের পরে তাকে জোর করে মিলিটারি অ্যাকাডেমিতে পাঠানো হয়। ১৮৮৬ থেকে ১৮৯৫ পর্যন্ত সেখানে থাকার পর অসুস্থতার জন্য অ্যাকাডেমি ছেড়ে দেন। ১৮৯৫ সালে তিনি বিশ্ববিদ্যালয় প্রবেশিকা পরীক্ষা পাস করেন। ১৮৯৬ পর্যন্ত তিনি সাহিত্য শিল্প ইতিহাস ও দর্শন নিয়ে প্রাগ ও মিউনিখে পড়াশোনা করেন।

## সাহিত্যকর্ম
রাইনের মারিয়া রিলকে তার 'দুইনো এলিজি'কাব্যের জন্য বিখ্যাত হলেও জার্মান ও ফরাসি ভাষায় তিনি বহু কবিতা ও গদ্য লিখে গেছেন। *Das Stunden-Buch* ("ঘণ্টার বই") (১৯০৫) হল তিনটি কবিতার সম্পূর্ণ সংকলন। বিশ শতকের গোড়ার দিকে রাশিয়ায় ভ্রমণকালে সেন্ট ফ্রান্সিস ও খ্রিশ্চান ধর্মের ঈশ্বরবিশ্বাস নিয়ে কবিতাগুলি লেখা।

*Die Aufzeichnungen des Malte Laurids* ("মাল্ট লরিডস ব্রিজের নোটবুক") (১৯১০) জার্মান ভাষায় লেখা রিলকের একমাত্র আত্মজৈবনিক ধাঁচের উপন্যাস। "যৌবনে লেখা বইগুলিতে রিলকে বারবার নিঃসঙ্গতার প্রসঙ্গে ফিরে আসছেন,'মাল্টে'তে তা গম্ভীর ও ভারি হয়ে ঝুলে আছে বাংলাদেশের শ্রাবণ মাসে মেঘাছন্ন, বৃষ্টিহীন আকাশের মতো। কিন্তু যে-নিঃসঙ্গতাশ মাল্টে ছিলো পীড়িত, রিলকে তাকে ঐশ্বর্যে রূপান্তরিত করেন।"

### দুইনো এলিজি
১৯১২ সাল থেকে কাউন্টেস মারি ভন থার্ন এর অতিথি হয়ে দুইনো ক্যাসল এ থাকতে শুরু করেন। ১৯১২ থেকে ১৯২২ এই সময়েই তিনি তার বিখ্যাত এলিজিগুলো লেখেন। মাঝে প্রথম বিশ্বযুদ্ধ চলাকালে অবসাদগ্রস্ত হয়ে কয়েকবছর লেখা বন্ধ রাখেন। এলিজিগুলোর গীতিকাব্যময়তা ও মিস্টিসিজমের পাশাপাশি অস্তিত্ত্বের টানাপোড়েন একটি বিশেষ বৈশিষ্ট্য হয়ে উঠেছে।রিলকে ইম্প্রেশনিস্ট কবি,তাই খ্রিশ্চান ধর্ম ও বিশ্বাস নিয়ে প্রতীকী দৃষ্টিভঙ্গি কবিতাগুলোর বিশেষত্ব।

## তথ্যসূত্র

বিষয়শ্রেণী:১৮৭৫-এ জন্ম
বিষয়শ্রেণী:১৯২৬-এ মৃত্যু
বিষয়শ্রেণী:জার্মান কবি
বিষয়শ্রেণী:লিউকিমিয়ায় মৃত্যু
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:জার্মান ভাষার কবি
বিষয়শ্রেণী:সুইজারল্যান্ডে ক্যান্সারে মৃত্যু
বিষয়শ্রেণী:সনেট রচয়িতা
ইয়াঙ্গুন অঞ্চল

**ইয়াঙ্গুন অঞ্চল** (, ; পূর্বে রেঙ্গুন বিভাগ এবং ইয়াংন বিভাগ) মিয়ানমারের একটি প্রশাসনিক অঞ্চল। এটি নিম্ন মিয়ানমারের অন্তর্গত। অঞ্চলটির উত্তর এবং পূর্ব দিকে বাগ অঞ্চলের সঙ্গে সীমানা রয়েছে, দক্ষিণে মার্তাবান উপসাগর এবং পশ্চিমে আয়েয়ারওয়াদি অঞ্চলের সঙ্গে সীমানা রয়েছে। ইয়াঙ্গুন অঞ্চলের রাজধানী শহর ইয়াঙ্গুন দেশের জাতীয় রাজধানী এবং দেশের বৃহত্তম শহর। এই অঞ্চলের অন্যান্য গুরুত্বপূর্ণ শহর থানলিন এবং টোয়েন্টি। বিভাগটি দেশের সবচেয়ে উন্নত অঞ্চল এবং প্রধান আন্তর্জাতিক প্রবেশদ্বার। বিভাগটির মোট আয়োতন ১০,১৭০ বর্গ কিমি (৩,৯৩০ বর্গ মাইল)।

## ইতিহাস
অঞ্চল ঐতিহাসিকভাবে মোক জাতি দ্বারা জনবহুল ছিল। রাজনৈতিকভাবে এলাকাটি ১০৫৭ সালের পূর্বে মোক রাজ্যের রাজধানী দ্বারা নিয়ন্ত্রিত হয়েছিল এবং ১০৫৭ সালের পরে উত্তর থেকে বার্মা রাজ্য দ্বারা নিয়ন্ত্রিত হত। ১৩তম থেকে ১৬তম শতাব্দীতে (১২৮৭-১৫৩৯) এবং ১৮ শতকে সংক্ষিপ্ত সময়ের (১৭৪০-৫৭) জন্য অঞ্চলটির নিয়ন্ত্রণ বাগ-ভিত্তিক মোক রাজ্যের কাছে ফিরে আসে। ১৫৯৯ থেকে ১৬১৩ সাল পর্যন্ত থানলিন (সিরিয়াম) এবং পার্শ্ববর্তী এলাকা পর্তুগিজদের নিয়ন্ত্রণে ছিল।

শতবছর ধরে থানলিন ১৮শ শতাব্দীর মাঝামাঝি সময় পর্যন্ত নিন্ম মিয়ানমারের সবচেয়ে গুরুত্বপূর্ণ বন্দর নগরী ছিল, যখন রাজা আলাউংপায়া দাগোন নামে শায়েদোডাগন প্যাগোডা কাছে নদীর তীরে একটি ছোট গ্রাম গড়ে তোলার জন্য করতে বেছে নিয়েছিলেন।

ব্রিটিশরা প্রথমে প্রথম অ্যাংলো-বার্মিজ যুদ্ধে (১৮২৪-২৬) ইয়াঙ্গুনকে অধিগ্রহণ করে নিয়েছিল। কিন্তু যুদ্ধের পর বার্মিজ প্রশাসনের কাছে ব্রিটিশরা ইয়াঙ্গুন এলাকাটি ফিরিয়ে দেয়। ১৮২৫ সালের দ্বিতীয় অ্যাংলো-বার্মিজ যুদ্ধে ব্রিটিশরা ইয়াঙ্গুন এবং নিম্ন মিয়ানমারের সমস্ত অঞ্চল দখল করে এবং পরবর্তীকালে ইয়াঙ্গুনকে ব্রিটিশ বার্মার বাণিজ্যিক ও রাজনৈতিক কেন্দ্র হিসেবে রূপান্তরিত করে। ইয়াঙ্গুন ব্রিটিশ বার্মা এবং হানতাওয়াদি প্রদেশের রাজধানী ছিল, যা আজকের ইয়াঙ্গুন ও ব্যাগ অঞ্চল দ্বারা আচ্ছাদিত। ব্রিটিশরা শ্রমিক ও সরকারি কর্মচারী হিসাবে কাজ করার জন্য অনেক ভারতীয়দের এখানে এনেছিল। ১৯৩০-এর দশকে ভারতীয়রা ইয়াঙ্গুন শহরের অর্ধেক জনসংখ্যা গঠন করেছিল এবং সেই সময়ে শহরটির মোট জনংখ্যার মাত্র এক-তৃতীয়াংশ বামার (বর্মি) ছিল।

## প্রশাসনিক বিভাগ
ইয়াঙ্গুন অঞ্চলে ৪টি জেলা ও ৪৪ শহর রয়েছে। ৪৪টি শহরের মধ্যে ইয়াঙ্গুন শহরসহ ৩৩টি শহরতলি অন্তর্ভুক্ত।

## জনসংখ্যার উপাত্ত
বামার, রাখাইন, কারেন এবং মক জনগোষ্ঠীর অধিকাংশই এই অঞ্চলের সংখ্যাগরিষ্ঠ জাতিগোষ্ঠী তৈরি করে। বিভাগতে বিশাল সংখ্যক চীনা ও দক্ষিণ এশিয়ার অধিবাসীও বসবাস করে। বেশিরভাগ অধিবাসী থেরভাদ বৌদ্ধ, মুসলমান, খ্রিস্টান এবং হিন্দু ধর্ম অনুসরণ করে। ২০১৪ সালের আদমশুমারি অনুসারে, ইয়াঙ্গুন অঞ্চলের জনসংখ্যা ৭.৩৬ মিলিয়ন। বর্মী এই অঞ্চলের প্রাথমিক ভাষা যা বার্মীজসহ সকল জাতিগোষ্ঠী দ্বারা ব্যবহৃত হয়। ইয়াঙ্গুনের শহুরে অভিজাতদের মধ্যে ইংরেজি দ্বিতীয় প্রধান ভাষা।

## তথ্যসূত্র


বিষয়শ্রেণী:মিয়ানমারের অঞ্চল
মুরাসিজ এবং স্কুগ মিডিয়া

**মুরাসিজ এবং স্কুগ মিডিয়া** (এম এস মিডিয়া) হলো উদ্ভিদের বৃদ্ধি মাধ্যম যা টিস্যু কালচারের জন্য ল্যাবে ব্যবহৃত হয়ে থাকে ৷ ১৯৬২ সালে উদ্ভিদবিজ্ঞানী **তোশিয়ো মুরাসিজ** এবং **ফোক কে স্কুগ**  এটি আবিষ্কার করেন ৷ এটি বর্তমানে টিস্যু কালচারের জন্য অন্যতম জনপ্রিয় ও বহুল ব্যবহৃত মাধ্যম ৷ এম এস অক্ষরের পরে সংখ্যা দ্বারা মিডিয়াতে সুক্রোজ এর পরিমাণ বোঝানো হয়ে থাকে  উদাহরণস্বরূপ  এমএসও দ্বারা বোঝানো হয় এই মিডিয়াতে সুক্রোজ নেই অথবা MS20 দ্বারা বোঝানো  হয় যে এই মিডিয়াতে প্রতি লিটারে ২০ গ্রাম সুক্রোজ আছে ৷ তাছাড়া এই মিডিয়াতে উপাদানে পরিমাণ পরিমার্জন করে নিয়মিত বিভিন্ন ল্যবে পরিক্ষামূলকভাবে ব্যবহার করা হচ্ছে ৷

## উপাদান

### ম্যক্রো পুষ্টি উপাদান/ ১ লি.
*অ্যামোনিয়াম নাইট্রেট (NH4NO3) ** ১,৬৫০&nbsp;মিলিগ্রাম/লি.**
*ক্যালসিয়াম ক্লোরাইড (CaCl2 · 2H2O) **৪৪০&nbsp;মিলিগ্রাম/লি.**
*ম্যাগনেসিয়াম সালফেট (MgSO4 · 7H2O) **৩৭০&nbsp;মিলিগ্রাম/লি.**
*মনোপটাশিয়াম ফসফেট (KH2PO4) **১৭০&nbsp;মিলিগ্রাম/লি.**
*পটাশিয়াম নাইট্রেট (KNO3) **১৯০০&nbsp;মিলিগ্রাম/লি.**.     
এগুলোই এম এস মিডিয়ার প্রধান লবণ উপাদান ৷

### মাইক্রো পুষ্টি উপাদান/ ১ লি.
*বোরিক এসিড (H3BO3) **৬.৫৪&nbsp;মিলিগ্রাম/লি.**
*কোবাল্ট ক্লোরাইড (CoCl2 · 6H2O) **০.০২৫&nbsp;মিলিগ্রাম/লি.**
*ফেরাস সালফেট (FeSO4 · 7H2O) **২৭.৮&nbsp;মিলিগ্রাম/লি.**
*ম্যঙ্গানিজ সালফেট (MnSO4 · 4H2O) **২২.৩&nbsp;মিলিগ্রাম/লি.**	  	
*পটাশিয়াম আয়োডাইড (KI) **০.৮৩&nbsp;মিলিগ্রাম/লি.**
*সোডিয়াম মলিবডেট (Na2MoO4 · 2H2O) **০.২৫&nbsp;মিলিগ্রাম/লি.**
*জিংক সালফেট (ZnSO4·7H2O) **৮.৬&nbsp;মিলিগ্রাম/লি.**
*ইথিলিন ডাইঅ্যমাইন টেট্রা অ্যসিটিক এসিড | ইথিলিন ডাইঅ্যমাইন টেট্রা অ্যসিটিক এসিড ফেরিক সোডিয়াম (NaFe-EDTA) পরিমাণে **৫ মিলিগ্রাম/লি.**
*কপার সালফেট (CuSO4 · 5H2O) **০.০২৫&nbsp;মিলিগ্রাম/লি.**

### ভিটামিন ও অন্যান্য/ ১ লি.
*মায়ো ইনোসিটাল **১০০&nbsp;মিলিগ্রাম/লি.**
*নিকোটিনিক এসিড **০.৫&nbsp;মিলিগ্রাম/লি.**
*পাইরিডক্সিন · HCl **০.৫&nbsp;মিলিগ্রাম/লি.**
*থায়োমাইন · HCl **০.১&nbsp;মিলিগ্রাম/লি.**
*গ্লাইসিন **২&nbsp;মিলিগ্রাম/লি.**
*ইনডোল অ্যসিটিক এসিড **১-৩০&nbsp;মিলিগ্রাম/লি.**
*কাইনেটিন **০.০৪-১০&nbsp;মিলিগ্রাম/লি.**

## তথ্যসূত্র

বিষয়শ্রেণী:গবেষণাগারের কৌশল
বিষয়শ্রেণী:উদ্ভিদবিজ্ঞান
শাহনায পাহলভি

**রাজকন্যা শাহনায পাহলভি** (; জন্ম ২৭ অক্টোবর ১৯৪০) ছিলেন ইরানের রাজকন্যা এবং ইরানের শাহ মোহাম্মদ রেজা পাহলভি এবং তার প্রথম স্ত্রী মিশরের ফৌযিয়া ফুয়াদের প্রথম ও জ্যেষ্ঠ কন্যা। সাম্রাজ্যে আনুষ্ঠানিক ব্যবহারশৈলী অনুযায়ী তাকে "আপনার রাজকীয় মহিমা" সম্মোধন করা হতো।

## প্রাথমিক জীবন ও শিক্ষা
thumb|left|১৯৪০-এর দশকে রেজা পাহলভি ও ফৌযিয়ার সঙ্গে শাহনায

শাহনায পাহলভি ২৭ অক্টোবর ১৯৪০ সালে ইরানের তেহরানে পাহলভি রাজবংশে জন্ম নেন। তিনি ইরানের সর্বশেষ শাহ মোহাম্মদ রেজা পাহলভির এবং তার প্রথম সম্রাজ্ঞী মিশরের ফৌযিয়া ফুয়াদের প্রথম এবং জ্যেষ্ঠ সন্তান। শাহনায, মাকুটধারী যুবরাজ রেজা পাহলভি, রাজকন্যা ফারাহনায পাহলভি, যুবরাজ ২য় আলি-রেজা পাহলভি এবং রাজকন্যা লেইলা পাহলভির বৈমাত্র ভাইবোন- যারা শাহ এবং তার তৃতীয় স্ত্রী ফারাহ দিবার চার সন্তান।

মিশরের রাজা প্রথম ফুয়াদ তার মাতৃক পিতামহ এবং রানী নাজলি তার মাতৃক মাতামহ ছিলেন; এবং ইরানের রেজা শাহ পাহলভি তার পৈতৃক পিতামহ ও রানী তাদজ অল-মোলোক তার পৈতৃক মাতামহ ছিলেন। তিনি মিশরের রাজা প্রথম ফারুকের ভ্রাতুষ্পুত্রী এবং শেষ মিশরীয় রাজা দ্বিতীয় ফুয়াদের চাচাতো বোন।

শাহনায পাহলভি সুইজারল্যান্ডে শিক্ষা গ্রহণ করেন।

## নির্বাসন
১৯৭৯ সালে ইরানে ইসলামি বিপ্লবের ফলে শাহনায ইরান ত্যাগ করতে বাধ্য হন এবং সুইজারল্যান্ডে চলে যান।

## ব্যক্তিগত জীবন
thumb|160px|left|শাহনায এবং জাহেদি

১৯৫৫ সালে জার্মানিতে জেনারেল ফজলুল্লাহ জহেদির পুত্র, তৎকালীন ইরানি পররাষ্ট্রমন্ত্রী আরডেশির জাহেদির সঙ্গে সাক্ষাৎ ঘটে। বছর দুয়েক পর, ১৯৫৭ সালের ১১ অক্টোবর, তেহরানের গোলেস্তান প্রাসাদে শাহনায ১৬ বছর বয়সে আরডেশির জাহেদিকে বিয়ে করেন। জহেদি একবার ইরানি পররাষ্ট্রমন্ত্রী এবং দু'বার (১৯৫৭–৬৪ ও ১৯৭২–৭৯) মার্কিন যুক্তরাষ্ট্রে ইরানি রাষ্ট্রদূত হিসেবে দায়িত্বপ্রাপ্ত ছিলেন। ১৯৫৮ সালের ২ ডিসেম্বর তেহরানে রাজকন্যা জহরা মাহনাজ জহেদি নামে এই দম্পতির একমাত্র কন্যাসন্তানের জন্ম হয়। ১৯৬৪ সালে এই আরডেশির জাহেদির সঙ্গে শাহনাযের বিবাহবিচ্ছেদ ঘটে।

শাহনায পরবর্তীকালে ফেব্রুয়ারি ১৯৭১ সালে প্যারিসের ইরানি দূতাবাসে খসরো জাহানবানিকে বিয়ে করেন। যদিও ২০১৪ সালের এপ্রিল পর্যন্ত জাহানবানির মৃত্যুর আগ পর্যন্ত তাদের বিবাহ স্থায়ী হয়। ১৯৭১ সালের ২০ নভেম্বর, এই দম্পতির এক পুত্রসন্তানের জন্ম হয়, যার নাম কিখোশো জাহানবানি। ১৯৭৩ সালে শাহনাযের প্রথম এবং শাহনায-খসরো দম্পতির দ্বিতীয় সন্তান ফৌযিয়া জাহানবানির জন্ম হয়।

পিতার পাহলভি রাজত্বের সময় শাহনায হোন্ডা বাইসাইকেল ও মোটরসাইকেলের কৃষি উদ্যোগ ও সমাবেশে বিনিয়োগ করেছিলেন।

## বংশ

## সম্মান
*  : আরিমেহরের আদেশের গ্র্যান্ড ক্রস
*  : গ্র্যান্ড ক্রস অব দ্য অর্ডার অব দ্য প্লাইয়েডস, প্রথম শ্রেণী
*  : ২৫তম বার্ষিকী পদক
*  : ফার্সি সাম্রাজ্যের ২,৫০০ বছর উদ্‌যাপন

## টেলিভিশন তালিকা
**[[Jaaroverzicht|জারোভারযিশ্ট]]* (১৯৬৩) - স্বচরিত্রে, রাজকন্যা মাসুমেহ ফারাহনায পাহলভি নামে।

## তথ্যসূত্র

## বহিঃসংযোগ

*

বিষয়শ্রেণী:১৯৪০-এ জন্ম
বিষয়শ্রেণী:ইরানি নারী রাজপদ
বিষয়শ্রেণী:জীবিত ব্যক্তি
বিষয়শ্রেণী:মোহাম্মদ রেজা পাহলভি
বিষয়শ্রেণী:অর্ডার অব দ্য প্লাইয়েডস দ্বিতীয় শ্রেণী প্রাপক (ইরান)
বিষয়শ্রেণী:পাহলভি রাজবংশের ব্যক্তি
বিষয়শ্রেণী:সুইজারল্যান্ডে ইরানি বিপ্লবের নির্বাসিত
বিষয়শ্রেণী:সুইজারল্যান্ডে ইরানি অভিবাসী
বিষয়শ্রেণী:তেহরানের ব্যক্তি
পাতং

**পাতং** (থাই: ป่า ตอง) থাইল্যান্ডের ফুকেট প্রদেশের পশ্চিম উপকূলের একটি সমুদ্র সৈকত এবং শহর। এটি ফুকেট দ্বীপের প্রধান পর্যটন কেন্দ্র এবং ফুকেটের নাইটলাইফ এবং কেনাকাটার মধ্যস্থল। ১৯৮০-এর দশকের শেষ দিকে পশ্চিমা পর্যটকদের কাছে সমুদ্র সৈকত হিসেবে পাতং জনপ্রিয় হয়ে উঠেছিল, বিশেষ করে ইউরোপীয়দের কাছে। এখানে প্রচুর পরিমাণে হোটেল ও রিসোর্ট রয়েছে এবং এলাকাটি পর্যটকদের মক্কা হিসেবে পরিণত হয়েছে। পর্যটন স্থান হিসেবে ফুকেট সারাবিশ্বে পরিচিত হলেও পাতং নামটি অনেকের কাছেই অজানা। কিন্তু যারা একবার এই স্থানে গিয়েছেন, পাতং পর্যটনপ্রিয় সেইসব মানুষের কাছে খুবই জনপ্রিয় একটি নাম।

## ইতিহাস

পাতং তার নাইট লাইফ এবং ২,৮৫০ মিটার দৈর্ঘ্যের সমুদ্র সৈকতের জন্য সুপরিচিত 
, যা পাতং-এর পশ্চিম দিকে পুরোটা জুড়ে অবস্থিত। নাইট লাইফ প্রধানত দুটি এলাকায় বিস্তার লাভ করেছে, একটি হল বাংলা রোড এবং অন্যটি হল "প্যারাডাইজ কমপ্লেক্স"। বাংলা রোড প্রধানত সাধারণ মানুষের জন্য এবং প্যারাডাইজ কমপ্লেক্স ‘গে’দের জন্য। উভয় স্থানেই প্রচুর বার, ডীস্কো এবং স্ট্রিপ ক্লাব রয়েছে। থাইল্যান্ডে পতিতাবৃত্তি অবৈধ, কিন্তু ক্ষেত্র ও স্থান বিশেষে আপত্তি করা হয় না, যেমন: পাতং।

২৬শে ডিসেম্বর ২০০৪ সালে, পাতং সমুদ্র সৈকত এবং ফুকেট ও থাইল্যান্ডের পশ্চিম উপকূল বরাবর অন্যান্য অঞ্চলে সালের ভারত মহাসাগরীয় ভূমিকম্পের ফলে সুনামি ঘটেছিল। ঢেউটি সমুদ্র সৈকতের তলদেশে প্রচুর ধ্বংসের সৃষ্টি করে এবং উপকূলীয় এলাকায় ধ্বংসযজ্ঞের কারণ হয়ে ওঠে। সুনামির ফলে একজন মাত্র নারী সিফ্রন্ট মুদি দোকানের বেসমেন্টে মারা যান। পাতং ফুকেটের সবচেয়ে খারাপ ধ্বংসযজ্ঞের এলাকাগুলোর মধ্যে একটি ছিল, যদিও এই শহরের ধ্বংসাবশেষ খোয়া লাকের মতো খারাপ ছিল না।

## পরিবেশ

২০১৫ সালে পাতং সমুদ্র সৈকতের পানি ফিকাল কলোফর্ম ব্যাকটেরিয়া (এফসিবি) এবং এন্টারোকোকি ব্যাকটেরিয়ার জন্য থাই দূষণ নিয়ন্ত্রণ বিভাগের মান অতিক্রম করে। প্রতি ঘনমিটারে পাঁচ বাথ পৌর জলবিভাজিকা পারিশ্রমিক বা খরচ এড়াতে, অনেক পরিবার তাদের বর্জ্য পানি, খাল ও সমুদ্রের মধ্যে ফেলে দেয়। এছাড়াও পাতং-এর বর্জ্য জল পানি নিষ্কাশন ক্ষমতা খুবই সীমিত। পৌর বর্জ্য নিষ্কাশন কেন্দ্র তার ক্ষমতার ২৮,০০০ ঘন মিটারের প্রায় কাছাকাছি রয়েছে। এটির আপগ্রেড ২০১৮ সালে চালু হবে, যা প্রতিদিন অতিরিক্ত ৯,০০০ ঘন মিটার ক্ষমতা বৃদ্ধি করবে।

## তথ্যসূত্র

## বহিঃসংযোগ

বিষয়শ্রেণী:থাইল্যান্ডের নিষিদ্ধ পল্লি
বিষয়শ্রেণী:ফুকেট প্রদেশের জনবহুল স্থান
বিষয়শ্রেণী:ফুকেট প্রদেশের সমুদ্র সৈকত
পাসেও আ ওরিইয়াস দেল মার

***পাসেও আ লা ওরিয়া দেল মার***  স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৯০৯ সালে আঁকা হয়েছিল।

## ইতিহাস
১৯০৯ সালের, চার চারটি মার্কিন যুক্তরাষ্ট্রের শহরগুলিতে প্রদর্শনী থেকে ফিরে এসে, হোয়াকিন সোরোইয়া বসন্ততে, *পাসেও আ লা ওরিয়া দেল মার* রঙিন তৈল চিত্র চিত্রাঙ্কন করেন। নিউইয়র্কে তার সাফল্যের কথা ধরা পরে, তার চিত্রের স্পন্দনশীল রঙের ব্যবহারে যেমন মুক্ত ব্রাশ এবং হালকা রঙ।

১৯১১ সাল থেকে, চিত্রকলা স্টুডিওতে ক্যানভাসটি পাওয়া যায় এবং ১৯৩২ সাল থেকে হোয়াকিন সোরোইয়ার জাদুঘর সংগ্রহের সংখ্যা ০০৮৩৪।

## বিবরণ
মার্কিন যুক্তরাষ্ট্রে তার সাফল্যের পর, হোয়াকিন সোরোইয়া ১৯০৯ সালে ভ্যালেন্সিয়া উপকূলে "ক্যানো অন দ্য কোস্ট" বা "পাসেও আ লা ওরিয়া দেল মার" বা ইংরাজিতে "বিচ অফ দ্য ওয়াক" নামেও পরিচিত রঙিন তৈল চিত্র চিত্রাঙ্কন করেন। তৈল চিত্রটিতে উঠে আসে, ভ্যালেন্সিয়া সৈকতে সূর্যাস্ত সময়ে হাতে একটি ছাতা নিয়ে চিত্রশিল্পীর স্ত্রী, জোয়াকিম সঙ্গে তাদের বড় মেয়ে ক্লোথিল্ড গার্সিয়ার হাঁটার দৃশ্য। রঙিন তৈল চিত্রটির উচ্চতা ২০৫ সেমি এবং প্রস্থ ২০০ সেমি। এখন এটি মাদ্রিদের মেসো সোরোলার সংগ্রহের অংশ।

## প্রমাণ
শিল্পীর মৃত্যু পর্যন্ত ক্যানভাসটি তার কাছে ছিল। তার উইল অনুসারে তিনি তার পুত্র হোয়াকিন সোরোইয়া গার্সিয়াকে ছবিটি দিয়ে যান এবং তিনি তার পিতামাতার পূর্বের বাড়িতে, যা সোরোইয়া জাদুঘর রুপান্তরিত হয়েছিল, তার প্রথম পরিচালকও ছিলেন। ১৯৩১ সালে, সোরোইয়ার স্ত্রী ক্লটিল্ড, উইল করে যান, যার অনুসারে স্প্যানিশ সরকারকে তার বাড়িটি দান করা এবং বর্ণনামূলক তালিকা দিয়েছিলেন যাতে হোয়াকিন সোরোইয়া জাদুঘরের প্রতিষ্ঠিা করতে সুবিধা হয়। তার পুত্রও হোয়াকিন সোরোইয়া গার্সিয়া তার মায়ের উদার উদাহরণ অনুসরণ করেছিলেন এবং ১৯৪৮ সালে তার মৃত্যুর পর স্প্যানিশ সরকারকে "পাসেও আ লা ওরিয়া দেল মার" চিত্রকলার পাশাপাশি তার পিতার অন্যান্য কাজগুলিও দান দিয়েছিলেন। যে সময় থেকে, এটি মাদ্রিদের সোরোইয়া জাদুঘরের সংগ্রহের অংশ।

## উৎস্য
* José Luis Díez, Javier Barón: *Joaquín Sorolla, 1863-1923*, Museo Nacional del Prado, Madrid 2009, .
* Blanca Pons-Sorolla: *Joaquín Sorolla*, Ediciones Polígrafa, Barcelona 2009, .
* Blanca Pons-Sorolla: *Sorolla, die Meisterwerke*. Frölich & Kaufmann, Berlin 2014, .
* Begoña Torres González: *Sorolla*, Libsa, Madrid 2009, .

## তথ্যসূত্র

## বহিঃসংযোগ
* ["পাসেও আ লা ওরিয়া দেল মার", [সোরোইয়া জাদুঘর]]
বিষয়শ্রেণী:১৯০৯-এর সৃষ্টিকর্ম
বিষয়শ্রেণী:স্পেনীয় চিত্রশিল্পীর কাজ
বিষয়শ্রেণী:স্পেনীয় চিত্রশিল্পী
ভুটানের অর্থনীতি

**[[ভুটান|ভুটানের]] অর্থনীতি** বিশ্বের ক্ষুদ্র অর্থনীতির দেশগুলোর মধ্যে অন্যতম। এটি মূলত কৃষিকাজ এবং বনজ সম্পদের ওপর নির্ভরশীল। দেশটির ৬০%-এরও বেশি মানুষ এই কৃষিকাজ ও বনজ সম্পদের ওপর জীবিকা নির্বাহ করে। দেশটিতে উচু নিচু পাহাড় সর্বত্র বিস্তৃত। এই জন্য ঘরবাড়ি, রাস্তা তৈরিতে বেশি খরচ পড়ে এবং তা ব্যয়বহুল। পাহাড়ি এলাকার জন্য ভুটানের একপ্রান্ত থেকে আরেক প্রান্তে যেতে প্রায় চারদিন সময় লাগে। অনুমোদিত আইনের বাইরে পোশাক ও ঘরবাড়ি তৈরি করা যায় না। এই জন্যে ঘরবাড়ি, রাস্তা তৈরিতে বেশি খরচ পড়ে এবং তা ব্যয়বহুল। ভুটানে টেলিভিশন কেন্দ্র একটি এবং বিমানবন্দরও একটি।

ভারতের সাথে বাণিজ্যিক, অর্থ আদান-প্রদান এবং ভারতের প্রদানকৃত অর্থের ওপর ভুটানের অর্থনীতি অনেকাংশে নির্ভরশীল। ভুটানের শিল্পগুলো তুলো বা কাপড় নির্ভর শিল্প। যেকোন উন্নয়ন পরিকল্পনা, যেমন রাস্তা তৈরি করাতেও, ভুটান ভারতীয় অস্থায়ী শ্রমিকের ওপর নির্ভরশীল।

ভুটানের প্রতিটি অর্থবছর এমনভাবে সাজানো হয় যেন দেশটির আবহাওয়া এবং সংস্কৃতিক ঐতিহ্যের সাথে সামঞ্জস্যপূর্ণ হয়। ভুটানের সবচেয়ে বেশি আয় করে ভারতের কাছে জল শক্তি রপ্তানি করে। ভারত ভুটানের অপ্রতিদ্বন্দী রপ্তানি বাজার। তবে ভুটানের প্রতি চীনের প্রভাব ধীরে ধীরে বৃদ্ধি পাচ্ছে। এই কারণে ভারত কিছুটা চিন্তিত।
## সামষ্টিক অর্থনৈতিক ধারা
নিম্নে আন্তর্জাতিক মুদ্রা তহবিলের বাজার মূল্য অনুসারে এর ভুটানের মোট অভ্যন্তরীণ উৎপাদনের একটি তালিকা:http://www.imf.org/external/pubs/ft/weo/2007/01/data/weorept.aspx?sy=1980&ey=2008&scsm=1&ssd=1&sort=country&ds=.&br=1&pr1.x=37&pr1.y=8&c=514&s=NGDP_R%2CNGDP_RPCH%2CNGDP%2CNGDPD%2CNGDP_D%2CNGDPRPC%2CNGDPPC%2CNGDPDPC%2CPPPWGT%2CPPPPC%2CPPPSH%2CPPPEX%2CPCPI%2CPCPIPCH%2CLP%2CBCA%2CBCA_NGDPD&grp=0&a=|reported 

ভুটানের আয়ের প্রধান উৎস হল জল শক্তি এবং পর্যটন শিল্প। এছাড়াও ভুটান সরকার সম্প্রতি উৎপাদন শিল্পকে অনেকাংশে উন্নত করেছে। এছাড়াও সমাজ কল্যাণমূলক কাজকর্মেও মনোযোগ দিয়েছে। মোট জাতীয় উৎপাদন থেকে ভুটান এখন মোট জাতীয় সুখের প্রতি বেশি গুরুত্ব দিচ্ছে। ১৯৭০-এর দশকে সাবেক রাজা জিগমে সিংঘে ওয়াংচুকের কর্মপ্রেরণা ছিল মোট জাতীয় সুখ। আর শিক্ষা, সামাজ এবং পরিবেশসংক্রান্ত নানা ক্ষেত্রে ভুটান আন্তর্জাতিক সংস্থাগুলো থেকে সাহায্য পেয়ে থাকে।

বাংলাদেশের সাথেও ভুটানের অর্থনৈতিক আদান প্রদান রয়েছে। ১৯৯৭ সালের ১ সেপ্টেম্বর বাংলাদেশের সাথে ভুটান, ভারত ও নেপালের সাথে আমদানি-রপ্তানির ব্যাপারে একটি বাণিজ্য চুক্তি হয়। সেই আলোকে ২০১৭ সালের ১ জানুয়ারী বাংলাদেশের বাংলাবান্ধা স্থল বন্দর দিয়ে বাংলাদেশ ও ভুটানের আমদানি-রপ্তানি কার্যক্রম শুরু হয়। ভুটান, ভারত এবং বাংলাদেশ মিলে ভুটানে একটি জল বিদ্যুৎ কেন্দ্র স্থাপন করবে। এই জল বিদ্যুৎ কেন্দ্র থেকে এক হাজার ২২৫ মেগাওয়াটের বিদ্যুৎ উৎপাদন সম্ভব। প্রকল্পটি চূড়ান্ত পর্যায়ে রয়েছে।

২০০৪ সালে ভুটানই প্রথম দেশ হিসেবে ধূমপান এবং নেশাজাতীয় দ্রব্য বিক্রয়কে নিষিদ্ধ ঘোষণা করে।

## তথ্যসূত্র

## বহিঃসংযোগ
*Global Economic Prospects: Growth Prospects for South Asia  The World Bank, 13 December 2006

বিষয়শ্রেণী:ভুটানের অর্থনীতি
আর্নি জোন্স

**আর্নি জোন্স** (; জন্ম: ৩০ সেপ্টেম্বর, ১৮৬৯ - মৃত্যু: ২৩ নভেম্বর, ১৯৪৩) দক্ষিণ অস্ট্রেলিয়ার অবার্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৪ থেকে ১৯০২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ওয়েস্টার্ন অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ‘জোনাহ’ ডাকনামে পরিচিত আর্নি জোন্স।

## খেলোয়াড়ী জীবন
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ১৪ ডিসেম্বর, ১৮৯৪ তারিখে টেস্ট ক্রিকেটে অভিষেক ঘটে আর্নি জোন্সের।

১৮৯৬ সালে ইংল্যান্ড ও অস্ট্রেলিয়ায় অভিযোগের মুখোমুখি হয়। আম্পায়ার জিম ফিলিপস অবৈধ ভঙ্গীমার বিষয়ে ক্রিকেটের আইনের প্রয়োগ ঘটান। ১৮৯৭-৯৮ মৌসুমে সফররত ইংরেজ দলের বিপক্ষে খেলাকালীন দক্ষিণ অস্ট্রেলিয়ার সদস্য ছিলেন তিনি। এ খেলায় প্রথম নো-বল করেন আর্নি জোন্স। এরপর সিরিজের দ্বিতীয় টেস্টে আবারও নো-বল করেন। ফলে, টেস্ট খেলায় প্রথম বোলার হিসেবে বল নিক্ষেপের দায়ে অভিযুক্ত হন আর্নি জোন্স।

## খেলার ধরন
আর্নি জোন্স তার সময়কালে অন্যতম সেরা ও দ্রুতগতিসম্পন্ন বোলার হিসেবে পরিচিত ছিলেন। শুরুতে বিক্ষিপ্তভাবে বোলিং করতেন। পরবর্তীতে বলের উপর নিয়ন্ত্রণ ও ভারসাম্য বজায় রেখে সুন্দরভাবে প্রভাব বিস্তারে সক্ষমতা দেখিয়েছেন।

কাস্টমস কর্মকর্তা হিসেবে কাজ করতেন। একসময় তিনি দাবী করে বসেন যে, ডব্লিউ. জি. গ্রেসের দাড়ির ভিতর দিয়ে বোলিং করে বোল্ড করেছেন ও স্ট্যানলি জ্যাকসনের পাজর ভেঙ্গে দিয়েছিলেন। এরফলে তিনি বেশ জনপ্রিয় হয়ে উঠেন। তবে, তার বোলিংয়ের ধরন বিতর্কিত ছিল।

থাম্ব|ডান|200px|১৮৯৬ সালে অস্ট্রেলিয়া দলের সাথে পিছনের সারিতে (ডানদিক থেকে ২য়)
## ব্যক্তিগত জীবন
ক্রিকেটের পাশাপাশি অস্ট্রেলীয় রুলস ফুটবলেও সমান দক্ষতা প্রদর্শন করেছেন। পোর্ট অ্যাডিলেড, নর্থ অ্যাডিলেড ও সাউথ অ্যাডিলেড ফুটবল ক্লাবে খেলেছেন তিনি।

২৩ নভেম্বর, ১৯৪৩ তারিখে ৭৪ বছর বয়সে দক্ষিণ অস্ট্রেলিয়ার ম্যাগলি এলাকায় আর্নি জোন্সের দেহাবসান ঘটে।

## তথ্যসূত্র

## আরও দেখুন
* ববি পিল
* চার্লস টার্নার
* উইলিয়াম কুপার
* অস্ট্রেলীয় টেস্ট ক্রিকেটারদের তালিকা
* ক্রিকেট ও অস্ট্রেলীয় রুলস ফুটবল খেলোয়াড়দের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## গ্রন্থপঞ্জি
* Krueger, G. (2011) *South Adelaide Football Club 1897 - 1907*, Self-Published: Adelaide.

## বহিঃসংযোগ

* 
* 

বিষয়শ্রেণী:১৮৬৯-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:দক্ষিণ অস্ট্রেলিয়া থেকে আগত ক্রিকেটার
রাস্পবিয়ান

**রাস্পবিয়ান** () রাস্পবেরি পাইয়ের জন্যে একটি ডেবিয়ান-ভিত্তিক গ্নু/লিনাক্স কম্পিউটার অপারেটিং সিস্টেম। রাস্পবিয়ানের বিভিন্ন সংস্করণ রয়েছে, যার মধ্যে আছে রাস্পবিয়ান স্ট্রেচ এবং রাস্পবিয়ান জেসি। ২০১৫ থেকে রাস্পবেরি পাই সিঙ্গল বোর্ড কম্পিউটারের জন্যে রাস্পবেরি পাই ফাউন্ডেশন কর্তৃক প্রদত্ত এটিই প্রাথমিক অপারেটিং সিস্টেম। রাস্পবিয়ান মাইক থম্পসন ও পিটার গ্রিন কর্তৃক  একটি স্বকীয় প্রকল্প হিসেবে তৈরি হয়েছিলো। প্রাথমিক বিল্ড জুন ২০১২ সালে সম্পন্ন হয়। অপারেটিং সিস্টেমটি এখনও সক্রিয় উন্নয়নের অধীনে আছে। লো-পারফরমেন্স এআরএম সিপিইউর জন্যে রাস্পবিয়ান খুবই উচ্চমাত্রায় অপ্টিমাইজড।

রাস্পবিয়ান তার প্রধান ডেস্কটপ পরিবেশ হিসেবে অধুনা হালনাগাদ থেকে পিক্সেল ব্যবহার করছে।  এটি পরিবর্তিত এলএক্সডিই ডেস্কটপ পরিবেশ ও ওপেনবক্স স্ট্যাকিং উইন্ডো ম্যানেজার সহিত গঠিত। এ ডিস্ট্রিবিউশনটি কম্পিউটার আলজেবরা প্রোগ্রাম ওলফ্র‍্যাম ম্যাথমেটিকা এবং মাইনক্রাফট পাই নামে মাইনক্রাফটের একটি সংস্করণের সাথে আসে, একই সাথে ক্রোমিয়ামের হালকা একটি সংস্করণও থাকে। 

## তথ্যসূত্র

## বহিঃসংযোগ
* 

বিষয়শ্রেণী:ডেবিয়ান
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:ওপেন সোর্স
বিষয়শ্রেণী:লিনাক্স কার্নেল-ভিত্তিক অপারেটিং সিস্টেম
বিষয়শ্রেণী:এআরএম অপারেটিং সিস্টেম
বিষয়শ্রেণী:মুক্ত সফটওয়্যার সংস্কৃতি ও নথি
আবদুর রাজ্জাক (দ্ব্যর্থতা নিরসন)

**আবদুর রাজ্জাক** একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
* আবদুর রাজ্জাক (অধ্যাপক): বাংলাদেশের বিশিষ্ট শিক্ষাবিদ এবং বুদ্ধিজীবী।
* আবদুর রাজ্জাক (চিত্রশিল্পী) (১৯৩২ - ২৩ অক্টোবর, ২০০৫): ছিলেন একজন বাংলাদেশী চিত্রশিল্পী ও ভাস্কর।
* আবদুর রাজ্জাক (বীর প্রতীক), বাংলাদেশ স্বাধীনতা যুদ্ধে বীর প্রতীক খেতাবপ্রাপ্ত মুক্তিযোদ্ধা।

## আরও দেখুন
* রাজ্জাক: আব্দুর রাজ্জাক বাংলাদেশের চলচ্চিত্র অভিনেতা।
* মো. আবদুর রাজ্জাক -বাংলাদেশী রাজনীতিবিদ এবং ফরিদপুর-৪ আসনের সাবেক সাংসদ।
* আবদুর রাজ্জাক আন-নাইফ: ইরানের প্রধান মন্ত্রী।
* আব্দুর রাজ্জাক (রাজনীতিবিদ) (জন্ম:১ আগস্ট, ১৯৪২ - মৃত্যু: ২৩ ডিসেম্বর ২০১১): বাংলাদেশী রাজনীতিবিদ।
* আব্দুর রাজ্জাক (টাংগাইলের রাজনীতিবিদ) (জন্ম ১লা ফেব্রুয়ারি ১৯৫৫): বাংলাদেশী রাজনীতিবিদ।
* আব্দুর রাজ্জাক (ক্রিকেটার): খুলনায় জন্মগ্রহণকারী আব্দুর রাজ্জাক বাংলাদেশ জাতীয় ক্রিকেট দলের অন্যতম খেলোয়াড়।
* আব্দুল রাজ্জাক (ক্রিকেটার): পাকিস্তনি আন্তর্জাতিক ক্রিকেটার।
দজলা–ফোরাত নদী ব্যবস্থা

দজলা এবং ফোরাত তাদের উপনদীগুলোর সাথে পশ্চিম এশিয়ায় একটি প্রধান নদী ব্যবস্থা গঠন করে। পূর্ব তুরস্কের আর্মেনীয় উচ্চভূমি থেকে উদ্ভূত নদীগুলো সিরিয়া ও ইরাকের মধ্য দিয়ে প্রবাহিত হয়ে পারস্য উপসাগরে পতিত। এই নদী ব্যবস্থাটি প্যালেয়ার্টিক দজলা-ফোরাত বাস্তু অঞ্চলের অংশ, যা ইরাক এবং তুরস্ক, সিরিয়া, ইরান, সৌদি আরব, কুয়েত এবং জর্ডানের অন্তর্ভুক্ত।

পূর্বাঞ্চলীয় আনাতোলিয়ার পাহাড়গুলোতে নদীগুলোর উৎস এবং উচ্চতর উৎস থেকে নদীগুলো উপত্যকায় এবং গিরিখাদের মধ্য দিয়ে সিরিয়া এবং উত্তর ইরাকের উপকূলে এবং তারপর মধ্য ইরাকের সমভূমিতে পৌঁছায়। নদীগুলো কেন্দ্রীয় সমভূমির মধ্য দিয়ে দক্ষিণ-পূর্ব দিকের প্রবাহে প্রবাহিত হয় এবং আল-কুরনাহে শায়েত আল-আরব গঠন করে এবং পারস্য উপসাগরে পতিত হয়।

উর্বর চন্দ্রবলয় অঞ্চলের অংশ হিসাবে এই অঞ্চলটির ঐতিহাসিক গুরুত্ব রয়েছে, যেখানে মানব সভ্যতার প্রথম আবির্ভূত হয় বলে মনে করা হয়।

## ভূগোল
এই বাস্তু এলাকাটি দুটি বড় নদী দজলা এবং ফোরাত দ্বারা চিহ্নিত করা হয়। নদীগুলোতে কয়েকটি ছোট উপনদী রয়েছে, যেগুলো মরুভূমির চারপাশে অগভীর মিঠা জলাশয়, ঝোপঝাড় এবং খড়ের বন নিয়ে গঠিত। এই বিশাল জলাভূমি সমগ্র উচ্চ পারস্য উপসাগরের বাস্তুতন্ত্রের জন্য অত্যন্ত গুরুত্বপূর্ণ। ঐতিহাসিকভাবে, এলাকাটি মেসোপটেমিয়া নামে পরিচিত। বৃহত্তর উর্বর চন্দ্রকলার অংশ হিসেবে এই অঞ্চলে উরুক যুগে শিক্ষিত শহুরে সভ্যতার সর্বপ্রথম উত্থান দেখা দেয়। যার কারণে অঞ্চলটিকে প্রায়শই "সভ্যতার শৈশব" হিসেবে বর্ণনা করা হয়।

১৯৮০-এর দশকে ইরান-ইরাক যুদ্ধ এই অঞ্চলের সীমানার মধ্যে সংগঠিত হওয়ার কারণে জলা এলাকাটি গুরুতর বিপদে পড়ে। ইরাকের জলাভূমি, যেখানে মার্শ আরবরা বাসবাস করতো তা প্রায় পুরোপুরি শুকিয়ে গেছে এবং সম্প্রতি পুনরুদ্ধারের লক্ষণ দেখা যাচ্ছে।

## সাধারণ বিবরণ
এই অঞ্চলের জলবায়ু সাধারণত উষ্ণ এবং শুষ্ক। পারস্য উপসাগরের উত্তরাংশে ফোরাত, দজলা এবং কারুন নদীগুলোর বিস্তৃত প্লাবনভূমি রয়েছে, যা প্রচুর স্থায়ী হ্রদ, খড়ের জঙ্গল এবং বন নিয়ে গঠিত। এই জলাভূমিতে জলজ গাছপালা, নলখাগড়া, রাশেস এবং প্যাপিরাসসহ অসংখ্য প্রজাতির জলজ উদ্ভিদ রয়েছে।

## জল বিতর্ক
১৯৬০-এর দশকে তুরস্ক দজলা এবং ফোরাত নদী থেকে জল সংগ্রহ, সেচ এবং জলবিদ্যুৎ শক্তির উৎপাদনের উদ্দেশ্যে সরকারি প্রকল্পে (জিএপি প্রকল্প) ২২টি বাঁধ নির্মাণ করে। এর ফলে ইরাক, তুরস্ক ও সিরিয়ার মধ্যে শুরু হয় জলের অধিকার বিষয়ক সমস্যা।

## তথ্যসূত্র

## বহিঃসংযোগ

*ফার্সি উপসাগরীয় চিত্র

বিষয়শ্রেণী:শাত্ত আল-আরব অববাহিকা
বিষয়শ্রেণী:স্বাদু জলের পরিবেশগত অঞ্চল
বিষয়শ্রেণী:কুয়েতের ভূগোল
করপাড়া ইউনিয়ন, রামগঞ্জ

**করপাড়া** বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

## আয়তন
করপাড়া ইউনিয়নের মোট আয়তন ৩৭৯৮ একর বা  ১৫.৩৮ বর্গ কিলোমিটার।

## জনসংখ্যা
২০১১ সাল আদমশুমারি অনুযায়ী করপাড়া ইউনিয়নের জনসংখ্যা প্রায় ২৩,০২০ জন।

## অবস্থান ও সীমানা
রামগঞ্জ উপজেলার সর্ব-দক্ষিণে করপাড়া ইউনিয়নের অবস্থান। এ ইউনিয়নের উত্তরে দরবেশপুর ইউনিয়ন ও রামগঞ্জ পৌরসভা, উত্তর-পশ্চিমে লামচর ইউনিয়ন, পশ্চিমে লামচর ইউনিয়ন ও লক্ষ্মীপুর সদর উপজেলার উত্তর হামছাদী ইউনিয়ন, দক্ষিণে লক্ষ্মীপুর সদর উপজেলার বশিকপুর ইউনিয়ন ও নোয়াখালী জেলার চাটখিল উপজেলার সাহাপুর ইউনিয়ন, পূর্বে নোয়াখালী জেলার চাটখিল উপজেলার সাহাপুর ইউনিয়ন এবং উত্তর-পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।

## প্রশাসনিক কাঠামো
করপাড়া ইউনিয়ন রামগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ। বর্তমানে গ্রামের সংখ্যা – ১৬ টি। মৌজার সংখ্যা – ১১ টি।
## শিক্ষা ব্যবস্থা
২০১১ সাল আদমশুমারি অনুযায়ী করপাড়া ইউনিয়নের সাক্ষরতার হার ৬৮.৩ জন। ইউনিয়ন টিতে, ২টি দাখিল  মাদ্রাসা, ২টি উচ্চ বিদ্যালয়, ৩টি প্রাথমিক বিদ্যালয় রয়েছে।

## শিক্ষা প্রতিষ্ঠান
* গাজীপুর সরকারি প্রাথমিক বিদ্যালয়
* বদরপুর সরকারি প্রাথমিক বিদ্যালয়
* গাজীপুর রাজ্জাকিয়া জনকল্যান উচ্চ বিদ্যালয়
* শাহ্ জকি উদ্দিন সরকারি প্রাথমিক বিদ্যালয়
* শাহ্ জকি উদ্দিন উচ্চ বিদ্যালয়
* ডুমুরিয়া ইসলামিয়া মহিলা দাখিল মাদ্রাসা
* বদরপুর ইসলামিয়া দাখিল মাদ্রাসা
* করপাড়া নুরে মদিনা দাখিল মাদ্রাসা
* আশরাফুল মাদারিস ভাটিয়ালপুর
* আবু হুরায়রা রা. নূরানী ও হাফিজিয়া মাদ্রাসা।
## খাল ও নদী

## হাট-বাজার
* শ্যামপুর মিয়ার বাজার।
* গাজীপুর বাজার।

## দর্শনীয় স্থান
* শাহ্ জকি উদ্দিন জিন্দাপীর (রহঃ) মাজার বা দরগাহ শরীফ।
* গাজীপুর বাজার।

## উল্লেখযোগ্য ব্যক্তি
* গোলাম সারোয়ার হুসেইনী- রাজনীতিবিদ ও শ্যামপুর দায়রাশরীফের পীর।
* আল্লামা লুৎফর রহমান- ইসলামি স্কলার, মুফাসসির, রাজনীতিবিদ এবং বাংলাদেশ মাজলিসুল মুফাসসিরিনের প্রতিষ্ঠাকালীন সভাপতি।

## জনপ্রতিনিধি

## আরও দেখুন
* রামগঞ্জ উপজেলা
* রামগঞ্জ থানা
* লক্ষ্মীপুর জেলা

## তথ্যসূত্র
 • বাংলাদেশ জাতীয় জ্ঞান কোষ বাংলাপিডিয়া।

## বহিঃসংযোগ

বিষয়শ্রেণী:রামগঞ্জ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
করপাড়া ইউনিয়ন

**করপাড়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* করপাড়া ইউনিয়ন, গোপালগঞ্জ সদর; (গোপালগঞ্জ জেলা)
* করপাড়া ইউনিয়ন, রামগঞ্জ; (লক্ষ্মীপুর জেলা)

## অন্যান্য স্থান
* করপাড়া, বিশ্বনাথ, সিলেট
ভাটরা ইউনিয়ন, রামগঞ্জ

**ভাটরা** বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

## আয়তন
ভাটরা ইউনিয়নের মোট আয়তন ৪২১৮ একর বা  ১৭.০৭ বর্গ কিলোমিটার।

## জনসংখ্যা
২০১১ সাল আদমশুমারি অনুযায়ী ভাটরা ইউনিয়নের জনসংখ্যা প্রায় ২৫,৯৪১ জন।

## অবস্থান ও সীমানা
রামগঞ্জ উপজেলার সর্ব-পূর্বে ভাটরা ইউনিয়নের অবস্থান। এ ইউনিয়নের পশ্চিমে নোয়াগাঁও ইউনিয়ন ও ভোলাকোট ইউনিয়ন, দক্ষিণে ভোলাকোট ইউনিয়ন, পূর্বে নোয়াখালী জেলার চাটখিল উপজেলার বদলকোট ইউনিয়ন, উত্তর-পূর্বে চাঁদপুর জেলার শাহরাস্তি উপজেলার চিতোষী পশ্চিম ইউনিয়ন এবং উত্তরে চাঁদপুর জেলার শাহরাস্তি উপজেলার সূচীপাড়া দক্ষিণ ইউনিয়ন অবস্থিত।

## প্রশাসনিক কাঠামো
ভাটরা ইউনিয়ন রামগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

## শিক্ষা ব্যবস্থা
২০১১ সাল আদমশুমারি অনুযায়ী ভাটরা ইউনিয়ন সাক্ষরতার হার ৬৬.২%। ইউনিয়ন টিতে ১টি কলেজ, ২টি দাখিল মাদ্রাসা, ২টি উচ্চ বিদ্যালয়, ও ৫টি প্রাথমিক বিদ্যালয় রয়েছে।

## শিক্ষা প্রতিষ্ঠান
*ভাটরা উচ্চ বিদ্যালয়। 
*ভাটরা সরকারী প্রাথমিক বিদ্যালয়
*ভাটরা ইসলামিয়া দাখিল মাদ্রাসা।
*দল্টা ডিগ্রি কলেজ। 
*দল্টা রহমানিয়া উচ্চ বিদ্যালয়। 
*দল্টা সরকারি প্রাথমিক বিদ্যালয়।    
*বাউর খাঁড়া সরকারি প্রাথমিক বিদ্যালয়।   
*জাফর নগর ইসলামিয়া দাখিল মাদ্রাসা।   
*ভাস্করপুর সরকারী প্রাথমিক বিদ্যালয়।   
*জাফর নগর সরকারী প্রাথমিক বিদ্যালয়।
*পাঁচরুখী সরকারি প্রাথমিক বিদ্যালয়।

## যোগাযোগ ব্যবস্থা

## খাল ও নদী

## হাট-বাজার
* দল্টা বাজার
* ভাটরা বাজার
*পানিয়লা বাজার

## দর্শনীয় স্থান

## উল্লেখযোগ্য ব্যক্তি
* নিশাত মজুমদার বাংলাদেশের প্রথম নারী এভারেস্ট বিজয়ী ।
* আলহাজ্ব মোহাম্মদ শাহজাহান, লক্ষ্মীপুর জেলা পরিষদ চেয়ারম্যান।
## জনপ্রতিনিধি
* বর্তমান চেয়ারম্যান- শেখ শামসুল আলম বুলুবুল।

## আরও দেখুন
* রামগঞ্জ উপজেলা
* রামগঞ্জ থানা
* লক্ষ্মীপুর জেলা

## তথ্যসূত্র
 • বাংলাদেশ জাতীয় জ্ঞান কোষ বাংলাপিডিয়া।

## বহিঃসংযোগ

বিষয়শ্রেণী:রামগঞ্জ উপজেলার ইউনিয়ন
ভাটরা ইউনিয়ন

**ভাটরা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ভাটরা ইউনিয়ন, নন্দীগ্রাম; (বগুড়া জেলা)
* ভাটরা ইউনিয়ন, রামগঞ্জ; (লক্ষ্মীপুর জেলা)
ভাটারা ইউনিয়ন

**ভাটারা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ভাটারা ইউনিয়ন, তেজগাঁও; (ঢাকা জেলা)
* ভাটারা ইউনিয়ন, সরিষাবাড়ী; (জামালপুর জেলা)
রহিম ইয়ার খান

**রহিম ইয়ার খান** () পাকিস্তানের পাঞ্জাব প্রদেশের একটি শহর।

এটি রহিম ইয়ার খান জেলা এবং রহিম ইয়ার খান তেহসিলের রাজধানী। এই শহরের প্রশাসন নয়টি ইউনিয়ন পরিষদে উপবিভক্ত। ১৮৮১ সালে, ভাওয়ালপুরের নবাব এই শহরের বর্তমান নাম তার প্রথম সন্তান এবং যুবরাজ রহিম ইয়ার খানের নামে দিয়েছিলেন।

## জনসংখ্যা
১৯৯৮ সালে শহরের জনসংখ্যা ছিল ২৩৩,৫৩৭, তবে পাকিস্তানের ২০১১ সালের আদমশুমারি অনুসারে, জনসংখ্যা ১৯ বছরে প্রায় ৮০.০২% বৃদ্ধি পেয়ে বেড়ে দাঁড়িয়েছে ৪২০,৪১৯।
## শিক্ষা
জেলার স্বাক্ষরতার হার দশম শ্রেণি স্তর বিদ্যালয়ের মোট ৩৮%, যা স্থানীয়ভাবে 'ম্যাট্রিক পরীক্ষায় স্নাতক' নামে পরিচিত।
### শিক্ষা প্রতিষ্ঠান
শহরে কয়েকটি উল্লেখযোগ্য শিক্ষাপ্রতিষ্ঠান রয়েছে, এর কয়েকটি নিম্নরূপ: 
* খাজা ফরিদ প্রকৌশল ও তথ্য প্রযুক্তি বিশ্ববিদ্যালয় 
* শেখ জায়েদ মেডিকেল কলেজ ও হাসপাতাল 
* ভাওয়ালপুর ইসলামিয়া বিশ্ববিদ্যালয়, আরওয়াইকে ক্যাম্পাস
* সরকারি কলোনী উচ্চ বিদ্যালয় 
* বীকনহাউস স্কুল সিস্টেম 
*শেখ জায়েদ পাবলিক স্কুল অ্যান্ড কলেজ 
*পাঞ্জাব গ্রুপ অফ কলেজ আর্মি পাবলিক স্কুল অ্যান্ড কলেজ 
*আল-হুদা গ্রামার স্কুল 
*জাতীয় ব্যবসায়িক প্রশাসন ও অর্থনীতি কলেজ 
* জাতীয় গ্যারিসন মাধ্যমিক বিদ্যালয়
* নিমস (NIMS) স্কুল সিস্টেম
## তথ্যসূত্র

## বহিঃসংযোগ

বিষয়শ্রেণী:রহিম ইয়ার খান জেলার জনবহুল স্থান
বিষয়শ্রেণী:পাকিস্তানের পাঞ্জাবের মধ্যে জনবহুল স্থান
বিষয়শ্রেণী:পাঞ্জাবের (পাকিস্তান) শহর
বিষয়শ্রেণী:পাঞ্জাব, পাকিস্তানের জনবহুল স্থান
বিষয়শ্রেণী:রহিম ইয়ার খান জেলা
আরব উপসাগরীয় বিশ্ববিদ্যালয়

**আরব উপসাগরীয় বিশ্ববিদ্যালয়** মানামা শহর বাহরাইনের একটি সরকারি বিশ্ববিদ্যালয়। এই বিশ্ববিদ্যালয়টি শিক্ষা মন্ত্রণালয়, বাহরাইনের স্বীকৃত এবং উপসাগরীয় সমবায় দেশসমূহ এবং ফেডারেশন অফ ইসলামী বিশ্বের বিশ্ববিদ্যালয়সমূহের অধিভুক্ত। এই বিশ্ববিদ্যালয়টি জিসিসি নাগরিকদের সঙ্গে অন্যান্য আরব নাগরিকদের উচ্চ শিক্ষা বিবেচনা করে প্রতিষ্ঠিত হয়েছে। 

## ইতিহাস
আরব উপসাগরীয় অঞ্চলের উচ্চ শিক্ষা আরও সহজলভ্য করার লক্ষে ১৯৭৯ সালে আরব উপসাগরীয় বিশ্ববিদ্যালয় প্রতিষ্ঠিত করার সিদ্ধান্ত নেয়া হয় এবং ছয়টি জিসিসি দেশ সমন্বয়ে ১৯৮০ সালে আরব উপসাগরীয় বিশ্ববিদ্যালয় প্রতিষ্ঠিত হয়। আরব উপসাগরীয় বিশ্ববিদ্যালয় বর্তমান সভাপতি খালিদ এ. আর. আল-অহলী এবং বর্তমান ভাইস-প্রেসিডেন্ট ড. খালেদ তাব্বারা।

## প্রতিষ্ঠা
আরব উপসাগরীয় বিশ্ববিদ্যালয় গড়ে তোলার ধারণাটি উপসাগরীয় সহযোগিতা কাউন্সিল (জিসিসি) আরব উপসাগরীয় অঞ্চলেের উচ্চ শিক্ষা গুরুত্বের উপর ভিত্তি করে প্রতিষ্ঠা করা হয়েছিল। সমাজের সাথে যুক্ত বিভিন্ন পেশাগত এবং বিশেষজ্ঞদের ক্ষেত্রে (জি সি সি) দেশের চাহিদাগুলো পূরণের জন্য আরব উপসাগরীয় বিশ্ববিদ্যালয় প্রতিষ্ঠা করেন।

**জি সি সি** উপসাগরীয় অঞ্চলে সাংস্কৃতিক, সামাজিক ও অর্থনৈতিক পরিস্থিতি পর্যালোচনা করার পর যে সমস্যাটির মুখোমুখি হয় সেটি হলো উপসাগরীয় অঞ্চলের শিক্ষা ব্যবস্থা। উজ্জ্বল ভবিষ্যতের প্রতি ঐক্যবদ্ধতা, মস্তিষ্কের সহ-অস্তিত্ব, মানসিকতা এবং সমাজের সদস্যদের জ্ঞানের অগ্রগতির বিস্তৃতি তৈরি করা, যা বিভিন্ন অঞ্চলে এলাকা ও প্রবৃদ্ধিকে উন্নীত করবে এ লক্ষ নিয়ে উপসাগরীয় অঞ্চলে আরব উপসাগরীয় বিশ্ববিদ্যালয় স্থাপনা করা হয়।

## ক্যাম্পাস
বিশ্ববিদ্যালয়ের ক্যাম্পাস বাহরাইনের রাজধানী মানামা শহরে প্রাণকেন্দ্র অবস্থিত। বিশ্ববিদ্যালয় বিদ্যায়তনে সালমানিয়া মেডিকেল কমপ্লেক্স (এসএমসি), কলেজ অফ হেলথ সাইন্স, বাহরাইন ও সালমানিয়া হাসপাতাল অবস্থিত। ২০১১ সালের জানুয়ারি মাসে বিশ্ববিদ্যালয় বিদ্যায়তনে সুলাইমান আল হাবিব মেডিকেল গ্রুপ স্থাপন করা হয়, এছাড়াও বিশ্ববিদ্যালয় ক্যম্পাসে বিশ্ববিদ্যালয়ের মেডিকেল সেন্টার স্থাপন করা হয়।

এছাড়াও আরব উপসাগরীয় বিশ্ববিদ্যালয়ে ২০০৭ সালে **[[ফ্রান্স|ফরাসি]] আরব ম্যানেজমেন্ট স্কুল** নির্মিত হয়।

## গবেষণা কেন্দ্র
আরব উপসাগরীয় বিশ্ববিদ্যালয় গবেষণা ক্ষেত্রে বিশুদ্ধ ও ফলিত বিজ্ঞান গবেষণা কেন্দ্র এবং *আরব উপসাগরীয় জার্নাল, বৈজ্ঞানিক গবেষণা কেন্দ্র* রয়েছে।

অধ্যাপক মঈজ বাখিয়েট আরব উপসাগরীয় বিশ্ববিদ্যালয়ের সঙ্গে একটি নতুন পলিপেপতিদে (ইসরা) সাহায্য করার জন্য অনাক্রম্যতন্ত্র যুদ্ধ , এইডস ও অন্যান্য রোগ নির্ণয় এবং গবেষণার জন্য একটি আধুনিক গবেষণাগারের নকশা করেন।
## আরও দেখুন
* আরব ওপেন ইউনিভার্সিটি
* মদীনা ইসলামী বিশ্ববিদ্যালয়
* জারকা বিশ্ববিদ্যালয়

## তথ্যসূত্র

## বহিঃসংযোগ

১. আরব উপসাগরীয় বিশ্ববিদ্যালয়ের ওয়েবসাইট

২.
পর্যালোচনা unirank.org

৩. আরব উপসাগরীয় বিশ্ববিদ্যালয়ের ওয়েবসাইট (ফরাসি)

বিষয়শ্রেণী:মানামায় শিক্ষা
বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮০-এ প্রতিষ্ঠিত বিশ্ববিদ্যালয় ও কলেজ
চণ্ডী লাহিড়ী

**চণ্ডী লাহিড়ী ** (১৩ মার্চ ১৯৩১ — ১৮ জানুয়ারি ২০১৮) ছিলেন একজন ভারতীয় বাঙালি ব্যঙ্গচিত্রী ও লেখক। 

## জন্ম ও শিক্ষাজীবন
চণ্ডী লাহিড়ী ব্রিটিশ ভারতের নদীয়ার নবদ্বীপের বুড়ো শিবতলায় তাঁর মামার বাড়িতে ১৯৩১ খ্রিস্টাব্দের ১৩ মার্চ জন্মগ্রহণ করেন। পিতা মোহিনীমোহন লাহিড়ী ছিলেন বর্ধমান জেলার চণ্ডীপুরের বাসিন্দা। প্রথমে নবদ্বীপ হিন্দু স্কুলে তাঁর পড়াশোনা শুরু হয়। নবদ্বীপ বিদ্যাসাগর কলেজ থেকে স্নাতক হন। পরে চলে আসেন কলকাতায়। কলকাতা বিশ্ববিদ্যালয় থেকে বাংলায় এম.এ.করেন।

## ব্যঙ্গচিত্র জীবন
দীর্ঘ পাঁচ দশক ধরে বাংলা কার্টুনচর্চার সাথে যুক্ত ছিলেন তিনি। ১৯৫২ সালে তাঁর কর্মজীবন শুরু হয় *দৈনিক লোকসেবক* পত্রিকায় সাংবাদিকতার কাজে। এরপর ১৯৬১ সালে ব্যঙ্গচিত্রী হিন্দুস্তান স্ট্যান্ডার্ড পত্রিকায় কার্টুনচর্চা শুরু করেন। *[[আনন্দবাজার পত্রিকা]]*য় ১৯৬২ সালে যোগ দিয়েছিলেন। এছাড়াও সর্বভারতীয় নানা পত্রিকায় কার্টুন এঁকেছেন। তাঁর অসংখ্য ব্যঙ্গচিত্র ভারতের বিভিন্ন পত্রপত্রিকায় প্রকাশিত হয়েছে। পশ্চিমবঙ্গ  রাজ্যের ক্রেতা সুরক্ষা দফতরের জন্য কার্টুন এঁকেছেন তিনি। চণ্ডী লাহিড়ীর সৃষ্ট পকেট কার্টুন 'তির্যক' ও ছোটোদের জন্য সৃষ্ট কমিকস জনপ্রিয় হয়। রাজনৈতিক ও সামাজিক দুই ধরনের কার্টুন আঁকতেন চণ্ডী লাহিড়ী। তিনি কার্টুন নিয়ে বেশ কয়েকটি বই লিখেছেন। যার মধ্যে রয়েছে *কার্টুনের ইতিবৃত্ত*, *বাঙালির রঙ্গব্যঙ্গচর্চা*, *গগনেন্দ্রনাথ: কার্টুন ও স্কেচ*। তাঁর কার্টুন সংগ্রহের নাম *চণ্ডী লুকস অ্যারাউন্ড* এবং *ভিজিট ইন্ডিয়া উইথ চণ্ডী*।

ব্যঙ্গচিত্রী হিসেবে ডেভিড লোয়ির অনুরাগী ভক্ত ছিলেন তিনি। তাঁর সমকালীন শিল্পী হিসেবে বিখ্যাত সাহিত্যিক আর. কে. নারায়ণের ভাই ব্যঙ্গচিত্রী রাসীপুরম কৃষ্ণস্বামী লক্ষ্মণ, মারিও মিরান্দা, কুট্টি প্রমুখের সঙ্গে তাঁর সখ্যতা গড়ে উঠেছিল।

## অ্যানিমেশন
কেবল ব্যঙ্গচিত্র অঙ্কন নয়, নিজের দক্ষতায় অনেকগুলি অ্যানিমেশন চলচ্চিত্রও নির্মাণ করেছেন তিনি, যার মধ্যে 'হংসরাজ', 'ধন্যিমেয়ে', 'মৌচাক', 'চারমূর্তি' প্রভৃতি খুবই বিখ্যাত। তাঁর মেয়ে তৃণার সঙ্গে যৌথভাবে 'মানুষ কি করে মানুষ হল' নামে তাঁর একটি নৃবিজ্ঞান বিষয়ক কাজের জন্য দিল্লি বিশ্ববিদ্যালয়ের পক্ষ থেকে নরসিংহ দাস পুরস্কারে সম্মানিত হন চণ্ডী লাহিড়ী।

## প্রকাশনা
# *Visit India with Chandi* (চণ্ডীর সাথে ভারত পরিব্রাজন)। কলকাতা: ইন্ডিয়ান পাবলিকেশনস, ১৯৭৩।
# *Chandi Looks Around* (তাকিয়ে দেখেন চণ্ডী)। কলকাতা: এম. সি. সরকার অ্যান্ড সানস, ১৯৮৭।
# *কার্টুনের ইতিবৃত্ত*। কলকাতা: তথ্য ও সংস্কৃতি বিভাগ, পশ্চিমবঙ্গ সরকার, ১৯৯৫; কলকাতা: পশ্চিমবঙ্গ বাংলা আকাদেমি, ২০১৯।
# *কথায় কথায়*। কলকাতা: নিউ এজ পাবলিশার্স, ২০০৩। লেখক-সমাহৃত চুটকি ও ঘটনাণুর (অ্যানেকডোট) সংকলন।
# *গগনেন্দ্রনাথ: কার্টুন ও স্কেচ*। কলকাতা: সাহিত্য সংসদ, ২০০৪।
# *বাঙালির রঙ্গব্যঙ্গচর্চা* (সম্পা.)। কলকাতা: পত্রভারতী, ২০১৬।

## মৃত্যু
২০১৮ সালের ১৮ জানুয়ারি চণ্ডী লাহিড়ীর মৃত্যু হয়।

## তথ্যসূত্র

বিষয়শ্রেণী:ভারতীয় চিত্রশিল্পী
বিষয়শ্রেণী:বাঙালি শিল্পী
বিষয়শ্রেণী:১৯৩১-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ভারতীয় কার্টুন শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:নদিয়া জেলার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
দরবেশপুর ইউনিয়ন

**দরবেশপুর** বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

## আয়তন
দরবেশপুর ইউনিয়নের মোট আয়তন ৩২২৭ একর বা  ১৩.০৬ বর্গ কিলোমিটার।

## জনসংখ্যা
২০১১ সাল আদমশুমারি অনুযায়ী দরবেশপুর ইউনিয়নের জনসংখ্যা প্রায় ২১,০৯৫ জন।

## অবস্থান ও সীমানা
রামগঞ্জ উপজেলার দক্ষিণাংশে দরবেশপুর ইউনিয়নের অবস্থান। এ ইউনিয়নের দক্ষিণে করপাড়া ইউনিয়ন ও লামচর ইউনিয়ন, পশ্চিমে লামচর ইউনিয়ন, উত্তরে রামগঞ্জ পৌরসভা ও ভাদুর ইউনিয়ন, উত্তর-পূর্বে ভোলাকোট ইউনিয়ন এবং পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।

## প্রশাসনিক কাঠামো
দরবেশপুর ইউনিয়ন রামগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

## শিক্ষা ব্যবস্থা
২০১১ সাল আদমশুমারি অনুযায়ী দরবেশপুর ইউনিয়নের সাক্ষরতার হার ৬৫.৭%।

## শিক্ষা প্রতিষ্ঠান

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান
দরবেশপুর ইউনিয়নের দর্শনীয় স্থানগুলো হলো:
* প্রভিটা পার্ক।

## উল্লেখযোগ্য ব্যক্তি
দরবেশপুর ইউনিয়নের উল্লেখযোগ্য ব্যক্তিবর্গ হলো:
* জনপ্রিয় অভিনেতা মাহফুজ আহমেদ,
* অভিনেত্রী দিলারা জামান,
* বীর মুক্তিযোদ্ধা আব্দুল হাসিম পুলিশ,
* সাবেক প্রধান বিচারপতির রুহুল আমিন।

## জনপ্রতিনিধি
* বর্তমান চেয়ারম্যান: মিজানুর রহমান

## আরও দেখুন
* রামগঞ্জ উপজেলা
* রামগঞ্জ থানা
* লক্ষ্মীপুর জেলা

## তথ্যসূত্র
 • বাংলাদেশ জাতীয় জ্ঞান কোষ বাংলাপিডিয়া।

## বহিঃসংযোগ

বিষয়শ্রেণী:রামগঞ্জ উপজেলার ইউনিয়ন
ভোলাকোট ইউনিয়ন

**ভোলাকোট** বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।

## আয়তন
ভোলাকোট ইউনিয়নের মোট আয়তন ৪১৯৮ একর বা  ১৬.৯৯ বর্গ কিলোমিটার।

## জনসংখ্যা
২০১১ সাল আদমশুমারি অনুযায়ী ভোলাকোটে ইউনিয়নের জনসংখ্যা প্রায় ২৯,২৮৭ জন।

## অবস্থান ও সীমানা
রামগঞ্জ উপজেলার পূর্বাংশে ভোলাকোট ইউনিয়নের অবস্থান। এ ইউনিয়নের পশ্চিমে ভাদুর ইউনিয়ন, উত্তরে নোয়াগাঁও ইউনিয়ন ও ভাটরা ইউনিয়ন, পূর্বে ভাটরা ইউনিয়ন ও নোয়াখালী জেলার চাটখিল উপজেলার বদলকোট ইউনিয়ন এবং দক্ষিণে নোয়াখালী জেলার চাটখিল উপজেলার পরকোট ইউনিয়ন অবস্থিত।

## প্রশাসনিক কাঠামো
ভোলাকোট ইউনিয়ন রামগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।

## শিক্ষা ব্যবস্থা
২০১১ সাল আদমশুমারি অনুযায়ী ভোলাকোট ইউনিয়নের সাক্ষরতার হার ৬৬.৯%।
## শিক্ষা প্রতিষ্ঠান
১. নামগমুদ বাজার কে আই ফাজিল মাদ্রাসা। 

২. নাগমুদ বাজার উচ্চ বিদ্যালয়। 

৩. আথাকরা উচ্চ বিদ্যালয়। 

৪. আথাকরা আহম্মেদীয়া দাখিল মাদ্রাসা। 

৫. টিওরী উচ্চ বিদ্যালয়। 

৬. ভোলাকোট দাখিল মাদ্রাসা।

৭. ফরিদ আহমেদ ভুইয়াঁ একাডেমি। 

৮. লামনাগর একাডেমি। 

## যোগাযোগ ব্যবস্থা

## খাল ও নদী

## হাট-বাজার
* নাগমুদ বাজার,
* আথাকরা বাজার,
* টিওরী বাজার,
* দশভাইয়ের বাজার,
* কচু মার্কেট,
* দুধরাজপুর রাজার।

## দর্শনীয় স্থান
* নাগমুদ দিঘীপাড়।
* লক্ষীধরপাড়া দিঘী।

## উল্লেখযোগ্য ব্যক্তি
* মো. আবদুর রহমান খান, সচিব, অভ্যন্তরীণ সম্পদ বিভাগ ও চেয়ারম্যান জাতীয় রাজস্ব বোর্ড, ঢাকা।
* জনপ্রিয় অভিনেতা এটিএম শামসুজ্জামান
* **মোহাম্মদ কামরুল আহসান-(জন্ম: ২০ জানুয়ারি ১৯৬৯) একজন বাংলাদেশী দর্শনশাস্ত্রজ্ঞ। তিনি [[জাহাঙ্গীরনগর বিশ্ববিদ্যালয়|জাহাঙ্গীরনগর বিশ্ববিদ্যালয়ের]] দর্শন বিভাগের অধ্যাপক এবং বিশ্ববিদ্যালয়টির বর্তমান উপাচার্য।**

## জনপ্রতিনিধি
* আলহাজ্ব মোঃ দেলোয়ার হোসেন দিলু, ইউপি চেয়ারম্যান।

## আরও দেখুন
* রামগঞ্জ উপজেলা
* রামগঞ্জ থানা
* লক্ষ্মীপুর জেলা

## তথ্যসূত্র
 • বাংলাদেশ জাতীয় জ্ঞান কোষ বাংলাপিডিয়া।

## বহিঃসংযোগ

বিষয়শ্রেণী:রামগঞ্জ উপজেলার ইউনিয়ন
হাজী সেলিম

**মোহাম্মদ সেলিম** (জন্ম: ৫ অক্টোবর ১৯৫৮) একজন বাংলাদেশী রাজনীতিবিদ, ব্যবসায়ী ও সংসদ সদস্য, যিনি **হাজী সেলিম** বা **হাজী মোঃ সেলিম** নামে পরিচিত। তিনি বাংলাদেশ আওয়ামী লীগের রাজনীতির সাথে জড়িত এবং জাতীয় সংসদের তিন মেয়াদে নির্বাচিত সংসদ সদস্য।

## প্রাথমিক জীবন
হাজী মোহাম্মদ সেলিম ৫ অক্টোবর ১৯৫৮ সালে ঢাকায় জন্মগ্রহণ করেন। তার পিতা চাঁন মিয়া সরদার ও মাতা সালেহা বেগম। তিনি নবম শ্রেণী পর্যন্ত লেখাপড়া করেছেন।

## কর্মজীবন
১৯৯৬ সালে হাজী সেলিম ঢাকা-৮ আসন থেকে প্রথম সংসদ সদস্য নির্বাচিত হন। ২০০১ সাধারণ নির্বাচনে তিনি আওয়ামীগের প্রার্থী হয়ে নির্বাচনে অংশগ্রহণ করলেও বিএনপির নাসির উদ্দিন আহমেদ পিন্টুর নিকট পরাজিত হন। ২০১৪ সাধারণ নির্বাচনে আওয়ামী লীগ থেকে মনোনয় না পাওয়ায় তিনি স্বতন্ত্র প্রার্থী হয়ে নির্বাচনে অংশগ্রহণ করেন এবং নিজ দলীয় প্রার্থী মোস্তফা জালাল মহিউদ্দিনকে পরাজিত করে সংসদ সদস্য নির্বাচিত হন। তিনি  স্বতন্ত্র প্রার্থী হয়ে নির্বাচন করায় অবিভক্ত ঢাকা মহানগর আওয়ামী লীগের যুগ্ম সাধারণ সম্পাদক এর পদ হারান। ২০১৪ সালে, সেলিম সংসদের ১৬ জন স্বতন্ত্র সদস্যদের নিয়ে জোট গঠন করেন।  ২০১৮ সালে অনুষ্ঠিত একাদশ জাতীয় সংসদ নির্বাচনে সেলিম বাংলাদেশ আওয়ামী লীগের মনোনয়নে পুনরায় অংশগ্রহণ করেন এবং বিজয়ী হন।

দুর্নীতির মামলায় সাজা হওয়ায় সংসদ সদস্য (এমপি) পদ হারাচ্ছেন হাজী মোহাম্মদ সেলিম। সংবিধান অনুযায়ী তার সংসদ সদস্য পদ থাকবে না বলে মন্তব্য করেছেন দুর্নীতি দমন কমিশনের (দুদক) আইনজীবী খুরশীদ আলম খান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশের বন্দী ও আটক
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ